Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 164

f) Alkalmazott műszaki mentési ismeretek és katasztrófaelhárítás témából Felismerési szinten ismerjék a tanulók: — az elemi csapások, ipari katasztrófák általános jellemzését, — a környezetvédelmi feladatok csoportosítását. Definíciós szinten ismerjék a tanulók: — a műszaki mentési tevékenységet szabályozó dokumentumoknak a szerparancsnoki beosztás ellátásához szükséges részeit, az előkészítés, az életmentés és a beavatkozás szabályait. Rendezési szinten ismerjék a tanulók: — a hazánkban lehetséges katasztrófaesemények felszámolásának feladatrendszerét és e tevékenységben a tűzoltóság szerepét, — a tűzoltóság műszaki mentési feladatait, csoportosítási elveit, — az épületkárok jellemzését, a beavatkozás általános szabályait, — a közművekben történt balesetek csoportosítását, a beavatkozás szabályait, — a közúti, kötöttpályás, légi, vízi balesetek rendszerezését, jellemzését, a beavatkozás szabályait. A forgalmat akadályozó járművek, tárgyak eltávolításának módszereit, lehetőségeit, — a vízből és jég alól mentés sajátosságait, — a tűzoltói tevékenységet tűz- és robbanásveszély esetén, — a veszélyes (ártalmas) anyagokat termelő, szállító, feldolgozó objektumok, eszközök baleseteinek jellemzését, a beavatkozás szabályait, — a tűzoltóság feladatait a környezetet veszélyeztető források felszámolásakor. Jártassági szinten tudják a fenti esetekben alkalmazni a tanulók: — a tűzoltóság rendelkezésére álló vagy az általa igénybe vehető felszereléseket, anyagokat, — a káreset sajátosságainak figyelembevételével a vonatkozó utasításokat, szabályzatokat.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes